Video A început demolarea podului peste DN1, de la Câmpina. Trafic blocat total, se circulă pe rute alternative
Noaptea trecută a început demolarea pasajului de cale ferată aflat deasupra DN1, din zona municipiului Câmpina, judeţul Prahova. O parte din acesta, cea care supratraversa şoseaua şi care stătea să se prăbuşească, a fost demolată, restul podului urmând să fie demolat zilele următoare.
Deşi pasajul era în evidenţă ca fiind un punct periculos încă din anul 1995, abia acum aproximativ un an şi jumătate s-a realizat o expertizare a acestuia, în urma căreia s-a decis demolarea.
Şi asta din cauza stâlpului central, care stătea pe sare şi s-ar fi prăbuşit în timp, iar asta reprezenta un adevărat pericol pentru şoferi.
DN1 va fi închis marți și miercuri, în zona Câmpina
Circulaţia va fi închisă pe DN1, în zona municipiului Câmpina, până mâine, la miezul nopţii.
"CNAIR informează conducătorii auto că în perioada 19.03.2024, ora 00.00 – 20.03.2024, ora 24.00, circulația rutieră va fi închisă pe DN 1, pe sectorul de drum cuprins între km. 89+450 și km. 94+650, pentru efectuarea lucrărilor de demolare a pasajului CF, care supratraversează drumul național în zona km. 93+120", potrivit unui comunicat de presă.
Pe perioada închiderii circulației rutiere, traficul rutier se va desfășura deviat pe categorii de vehicule, după cum urmează: Circulația autovehiculelor cu MTMA sub 3,5 tone, dar și pentru riveranii care dețin autovehicule cu MTMA mai mare de 3,5 tone, pentru relația București – Brașov și retur, se va desfășura pe varianta de ocolire DN1, km.89+450 (Bănești) intersecție cu DJ 1021, km 0+000 (Calea Daciei-Bvd. N.Bălcescu) - DJ 101R (Bvd. Carol I) - Intersecția DJ 101R, km. 16+635 cu DN 1, km. 94+650, Cornu. Circulația autovehiculelor cu MTMA mai mare de 3,5 tone, pentru relația Ploiești – Brașov și retur, se va desfășura pe următoarele variante de ocolire: - DN 1, km. 53+650 (Bărcănești) intersecție cu DN 1A, km 70+550 - Centura de Est - DN 1A (Blejoi - Vălenii de Munte - Cheia - Săcele) - DN 1, km 161+000 - Brașov; DN 1, km. 59+800 (Bărcănești) intersecție cu DN 1A, km. 64+400 - Centura de Vest - DN 1A (Blejoi - Vălenii de Munte - Cheia - Săcele) - DN 1, km 161+000 - Brașov; DN 1, km. 64+400 (Bărcănești) intersecție cu DN 72, km. 76+180 - DN 72, Târgoviște - DN 71 (Târgoviște - Fieni - Moroieni) inters. DN 71, km. 109+905 cu DN 1 km. 120+400, Sinaia - DN 1 - Brașov.
Circulația vehiculelor rutiere cu MTMA mai mare de 3,5 tone de la București sau Brașov până la capetele sectorului de drum închis circulației, respectiv km. 89+450 și km. 94+650, se va desfășura pe DN 1, conform reglementărilor legale în vigoare.